CELEX: 62019CN0148
Language: el
Date: 2019-02-19 00:00:00
Title: Υπόθεση C-148/19 P: Αναίρεση που άσκησαν στις 19 Φεβρουαρίου 2019 η BTB Holding Investments SA και η Duferco Participations Holding SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 11 Δεκεμβρίου 2018 στην υπόθεση T-100/17, BTB Holding Investments SA και Duferco Participations Holding SA κατά Επιτροπής

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/18
            
         
      Αναίρεση που άσκησαν στις 19 Φεβρουαρίου 2019 η BTB Holding Investments SA και η Duferco Participations Holding SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 11 Δεκεμβρίου 2018 στην υπόθεση T-100/17, BTB Holding Investments SA και Duferco Participations Holding SA κατά Επιτροπής
      (Υπόθεση C-148/19 P)
      (2019/C 182/22)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσες: BTB Holding Investments SA, Duferco Participations Holding SA (εκπρόσωποι: J.-F. Bellis, R. Luff, M. Favart, Q. Declève, avocats)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Foreign Strategic Investments Holding (FSIH)
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 11ης Δεκεμβρίου 2018, BTB Holding Investments και Duferco Participations Holding κατά Επιτροπής (T-100/17)·
               
            
                  —
               
               
                  να αναπέμψει την υπόθεση στο Γενικό Δικαστήριο·
               
            
                  —
               
               
                  να καταδικάσει την αναιρεσίβλητη στα δικαστικά έξοδα της παρούσας διαδικασίας καθώς και σε αυτά της διαδικασίας ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Με την αναίρεση κατά της αποφάσεως T-100/17, οι αναιρεσείουσες υποστηρίζουν ότι, το Γενικό Δικαστήριο, με την αναιρεσιβαλλόμενη απόφαση, προσέβαλε το δικαίωμα σε δίκαιη δίκη καθόσον έκρινε ότι, «προκειμένου να διαπιστωθεί ότι η Επιτροπή, κατά την [περίπλοκη οικονομική] εκτίμηση των πραγματικών περιστατικών, υπέπεσε σε πρόδηλη πλάνη δυνάμενη να δικαιολογήσει την ακύρωση της προσβαλλομένης αποφάσεως, πρέπει τα προσκομισθέντα από τον προσφεύγοντα αποδεικτικά στοιχεία να αρκούν για να ανατρέψουν την αξιοπιστία των εκτιμήσεων όσον αφορά τα πραγματικά περιστατικά που έλαβε υπόψη στην επίμαχη απόφαση». Οι αναιρεσείουσες υποστηρίζουν ειδικότερα ότι το Γενικό Δικαστήριο παραβίασε τις αρχές περί του βάρους αποδείξεως καθώς και την αρχή της ισότητας των όπλων.